**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 13.07.2023, ora 08:00 – 14.07.2023, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 14.07.2023, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 13.07.2023, la ora 11:30, **Avertizarea Hidrologică nr. 91 – COD GALBEN / COD PORTOCALIU**, valabilă în intervalul *13.07.2023 ora 12:00 – 14.07.2023 ora 12:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Vişeu, Iza, Tur, Someş, Crasna, Barcău, Crişul Repede, Crişul Negru, Mureş, Olt, Siret, Prut*, cu posibile depăşiri ale **COTELOR DE APĂRARE.**

Această **Avertizare Hidrologică** a fost transmisă de către Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- ALBA, ARAD, BACĂU, BIHOR, BISTRIŢA-NĂSĂUD, BOTOŞANI, BRAŞOV, CLUJ, COVASNA, GALAŢI, HARGHITA, IAŞI, MARAMUREŞ, MUREŞ, NEAMŢ, SĂLAJ, SATU MARE, SIBIU, SUCEAVA, VASLUI și VRANCEA (21 prefecturi) – COD GALBEN*;

*- BISTRIŢA-NĂSĂUD și MARAMUREŞ (2 prefecturi) - COD PORTOCALIU*.

**RÂURI**

**Debitele au fost în creștere**, ca urmare a precipitațiilor căzute în interval și propagării pe râurile din bazinele hidrografice: Vișeu, Iza, Tur, Someș (exceptând cursul mijlociu și inferior), Crasna, Barcău, Crișuri, Arieș, Târnave, Trotuș, Bistrița, Moldova, Suceava, bazinele superioare ale Mureșului, Jiului și bazinul superior și mijlociu al Oltului.

Pe cursurile mijlocii și inferioare ale Someșului și Mureșului, debitele au fost în scădere și relativ staționare pe celelalte râuri din țară.

Scurgeri importante pe versanți, torenți, pâraie, viituri rapide pe râurile mici cu efecte de inundații locale și creșteri mai importante de niveluri și debite, s-au înregistrat pe unele râuri din Banat, Crișana, Oltenia, Muntenia și Moldova, ca urmare a precipitațiilor căzute în interval sub formă de aversă, izolat mai însemnate cantitativ.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari (în jurul și peste normalele lunare) pe râurile din bazinele hidrografice: Bega, Bârzava, bazinul superior al Bistriței, pe cursurile Mureșului, Jiului, pe cursurile superioare ale Vișeului, Someșului, Târnavei Mari, Prutului, unii afluenți ai Oltului superior și mijlociu și mai mici (sub 30% din normalele lunare) pe râurile din bazinele hidrografice: Iza, Tur, Lăpuş, Crasna, Barcău, Vedea, Bârlad, Rm. Sărat, Jijia și pe unele râuri din Dobrogea.

În interval au fost emise trei **AVERTIZĂRI HIDROLOGICE** pentru fenomene imediate și șaisprezece **ATENȚIONĂRI HIDROLOGICE** pentru fenomene imediate.

Este în vigoare **AVERTIZAREA HIDROLOGICĂ nr. 91** din 13.07.2023.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi în general staționare**, exceptând râurile din bazinele superioare ale Vișeului, Izei, Turului, Crasnei, Barcăului, Crișurilor, Arieșului, Târnavelor, Trotușului, Bistriței, Moldovei, Sucevei și bazinele superioare și inferioare ale Someșului, Mureșului, unde vor fi în scădere.

Pe cursurile mijlocii și inferioare ale Vișeului, Izei, Turului, Crasnei, Barcăului, Crișurilor, Arieșului, Târnavelor, Jiului, Trotușului, Bistriței, Moldovei, Sucevei, cursurile mijlocii ale Someșului, Mureșului și cursul superior și mijlociu al Oltului, debitele vor fi în creștere ca urmare a propagării.

Ca urmare a precipitațiilor prognozate, slabe cantitativ, sunt posibile creșteri de niveluri și debite, pe unele râuri mici din zonele montane, mai ales pe cele din nordul, nord-estul și centrul țării.

Se menține în vigoare **AVERTIZAREA HIDROLOGICĂ nr. 91** din 13.07.2023, până la ora 12:00.

**DUNĂRE**

**Debitul la intrarea în țară (secțiunea Baziaș) în intervalul 13.07 – 14.07.2023 a fost în scădere având valoarea de 3600 m3/s**, sub media multianuală a lunii iulie (5350 m3/s).

În aval de Porțile de Fier, debitele au fost în scădere.

**Debitul la intrarea în țară (secțiunea Baziaș) va fi în scădere (3500 m3/s).**

În aval de Porțile de Fier, debitele vor fi în scădere.

**2.** **Situaţia meteorologică în intervalul 13.07.2023, ora 09:00 –14.07.2023, ora 06:00**

**Administraţia Naţională de Meteorologie** (A.N.M.) a emis în data de 13.07.2023, la ora 10:00, **Avertizarea Meteorologică nr. 87**, conform căreia:

**MESAJ 1**

**- COD GALBEN:** ,,*În intervalul 13 iulie, ora 10:00 – 14 iulie, ora 10:00, în cea mai mare parte a teritoriului, vor fi perioade cu instabilitate atmosferică temporar accentuată, ce se va manifesta prin intensificări ale vântului (rafale în general de 55...70 km/h), vijelii, grindină, frecvente descărcări electrice și averse torențiale (în intervale foarte scurte de timp cantitățile de apă vor fi de 20...25 l/mp și izolat peste 30...40 l/mp).”*

**- COD PORTOCALIU:** ,,*În intervalul 13 iulie, ora 15:00 – 14 iulie, ora 08:00, în Crișana, Maramureș, cea mai mare parte a Transilvaniei, jumătatea nordică a Moldovei și local în Banat vor fi perioade cu instabilitate atmosferică accentuată. Aceasta se va manifesta prin intensificări ale vântului (rafale de 70...90 km/h și izolat de peste 100 km/h), vijelii puternice, grindină de medii dimensiuni, frecvente descărcări electrice și averse torențiale (în intervale scurte de timp, de 1 până la 3 ore, cantitățile de apă vor fi de 30...40 l/mp și izolat peste 50...60 l/mp).”*

**MESAJ 2**

**- COD GALBEN:** ,,*Joi (13 iulie), valul de căldură se va extinde și se va intensifica în cea mai mare parte a țării, iar vineri, sâmbătă și duminică (14, 15 și 16 iulie) va persista îndeosebi în regiunile sudice. Disconfortul termic va fi ridicat, iar indicele temperatură-umezeală (ITU) va depăși pragul critic de 80 de unități. Temperaturile maxime se vor situa între 35 și 37 de grade. Nopțile vor fi tropicale, cu temperaturi minime de 18...24 de grade. Notă: valul de căldură va persista și săptămâna viitoare.”*

**- COD PORTOCALIU:** ,,*Joi (13 iulie) în Banat, Oltenia, Muntenia, Dobrogea și sudul Moldovei valul de căldură și canicula se vor intensifica. Se vor înregistra temperaturi maxime în general de 38...40 de grade, iar minimele se vor situa între 18 și 24 de grade, astfel că disconfortul termic va fi accentuat. Indicele temperatură-umezeală (ITU) va depăși pragul critic de 80 de unități.”*

Această **Avertizare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

*- ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, GALAŢI, GORJ, HARGHITA, HUNEDOARA, IAŞI, MARAMUREŞ, MEHEDINŢI, MUREŞ, NEAMŢ, PRAHOVA, SĂLAJ, SATU MARE, SIBIU, SUCEAVA, TIMIŞ, VASLUI, VÂLCEA și VRANCEA (31 prefecturi) – COD GALBEN (MESAJ 1);*

*- ALBA, ARAD, BIHOR, BISTRIŢA-NĂSĂUD, BOTOŞANI, CLUJ, HARGHITA, HUNEDOARA, IAŞI, MARAMUREŞ, MUREŞ, NEAMŢ, SĂLAJ, SATU MARE, SIBIU, SUCEAVA și TIMIŞ (17 prefecturi) – COD PORTOCALIU (MESAJ 1);*

*- ALBA, ARAD, ARGEŞ, BACĂU, BRĂILA, BUZĂU, CARAŞ-SEVERIN, CĂLARAŞI, CONSTANŢA, DÂMBOVIŢA, DOLJ, GALAŢI, GIURGIU, GORJ, HUNEDOARA, IALOMIŢA, ILFOV, MEHEDINŢI, OLT, PRAHOVA, SIBIU, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI (28 prefecturi) – COD GALBEN (MESAJ 2);*

*- ARGEŞ, BRĂILA, BUZĂU, CARAŞ-SEVERIN, CĂLARAŞI, CONSTANŢA, DÂMBOVIŢA, DOLJ, GALAŢI, GIURGIU, GORJ, IALOMIŢA, ILFOV, MEHEDINŢI, OLT, PRAHOVA, TELEORMAN, TIMIŞ, TULCEA, VÂLCEA, VRANCEA şi Municipiul BUCUREŞTI (22 prefecturi) – COD PORTOCALIU (MESAJ 2).*

**ÎN ŢARĂ**

Valul de căldură s-a intensificat în mare parte din țară, vremea a fost caniculară în regiunile sudice, sud-estice, precum și în cele sud-vestice, iar disconfortul termic s-a acentuat în majoritatea zonelor, astfel indicele temperatură-umezeală (ITU) a depășit pragul critic de 80 de unități în Banat, Oltenia, Muntenia, cea mai mare parte a Dobrogei, în jumătatea de sud a Moldovei, dar pe arii restrânse și în Crișana și Transilvania. Cerul a fost variabil spre mai mult senin în sudul teritoriului, dar s-au semnalat și perioade cu fenomene de instabilitate atmosferică accentuată, respectiv dezvoltări noroase convective, intensificări de scurtă durată ale vântului (cu rafale în general de peste 70...80 km/h), grindină și de medii și mari dimensiuni, frecvente descărcări electrice și averse, local torențiale. Astfel de manifestări au fost prezente în prima parte a zilei în nord-vestul, nordul și nord-estul țării, iar după-amiaza și noaptea în special în zona Carpaților Meridionali, în Banat, Oltenia, Transilvania, sudul Moldovei și parțial în Muntenia și nordul Dobrogei. Au fost vijelii puternice, confirmate fiind cele de pe raza județelor Arad, Cluj, Bistrița-Năsăud, Harghita, Botoșani, Neamț, Iași, Bacău, Vaslui, Gorj, Dolj și Vâlcea, dar și căderi de grindină în județele Maramureș, Bacău, Harghita, Vâlcea, Mehedinți, Gorj, iar din surse externe și în județele Sibiu și Timiș. Pe arii restrânse cantitățile de apă au depășit 20...25 l/mp. Temperaturile maxime s-au încadrat între 25 de grade la Sulina și 39 de grade la Bechet, Calafat, Băilești, Caracal, Zimnicea, Turnu Măgurele, Roșiori de Vede, Alexandria, Giurgiu, Oltenița, București-Filaret, București-Băneasa și Medgidia. Calafat, iar la ora 06 temperatura aerului avea valori cuprinse între 15 grade la Ocna Șugatag și 26 de grade la Fetești și Calafat.

*Observație: de ieri de la ora 06 au fost în vigoare 59 mesaje pentru fenomene meteorologice periculoase imediate, 10 avertizări cod roșu: 4 emise de către SRPV Timișoara și câte 2 emise de către SRPV Sibiu, SRPV Craiova și CNPM București pentru SRPV Craiova, 42 avertizări cod portocaliu: 12 emise CNPM București (dintre care 2 pentru SRPV Bacău și 1 pentru SRPV Cluj), 11 emise de SRPV Bacău, 8 de SRPV Craiova, 7 de SRPV Sibiu și câte 2, emise de SRPV Cluj și SRPV Timișoara, 7 atenționări cod galben: 2 emise de către SRPV Timișoara și SRPV Constanța și câte 1 de către SRPV Cluj, SRPV Sibiu și SRPV Craiova.*

**LA BUCUREŞTI**

Valul de căldură s-a intensificat, vremea a fost caniculară și cu disconfort termic deosebit de accentuat, astfel indicele temperatură-umezeala (ITU) a depășit pragul critic de 80 de unități. Temperatura maximă a fost de 38 de grade la Afumați și de 39 de grade la Filaret și Băneasa. Cerul a fost variabil spre mai mult senin, iar spre finalul intervalului în unele cartiere din nordul orașului au fost averse și descărcări electrice și unele intensificări ale vântului. La ora 06 se înregistrau valori termice de 23 grade la Afumați, 24 de grade în Băneasa și 25 de grade la Filaret.

**3. Prognoza meteorologică în intervalul 14.07.2023, ora 09:00 –15.07.2023, ora 09:00**

**ÎN ŢARĂ**

Valul de căldură se va pondera, totuși, în Câmpia Română, în Lunca Dunării și în cea mai mare parte a Dobrogei va fi în continuare caniculă și disconfort termic ridicat, în aceste zone urmând a se înregistra maxime de 34...37 de grade și valori ale indicelui temperatură-umezeală (ITU) în jurul pragului critic de 80 de unități. În restul țării, disconfortul va diminua semnificativ, în condițiile în care maximele temperaturii aerului vor fi cuprinse între 25 și 33 de grade. Pe parcursul zilei, în zonele montane și submontane și pe alocuri în nordul, nord-estul și în centrul țării, iar în primele ore și în sud vor fi înnorări temporare și averse care pe arii restrânse vor fi mai însemnate cantitativ (peste 20...25 l/mp) și pot fi însoțite de descărcări electrice. Izolat vor fi posibile căderi de grindină. În restul teritoriului, va predomina cerul degajat și doar izolat, pentru perioade scurte, vor fi posibile înnorări și fenomene de instabilitate atmosferică. Vântul va avea intensificări în zona montană înaltă (cu viteze mai mari în Carpații de Curbură și estul Carpaților Meridionali) și în Moldova, dar local și în sudul și centrul teritoriului. Minimele termice se vor situa între 10...11 grade în zonele depresionare și 22...23 de grade pe litoral.

**LA BUCUREŞTI**

Valul de căldură se va mai pondera, totuși va fi în continuare vreme caniculară și disconfort termic accentuat; temperatura maximă va fi de 35...37 de grade, cea minimă nu va coborî sub 20...21 de grade și după-amiaza indicele temperatură-umezeala (ITU) va depăși pragul critic de 80 de unități. Cerul va fi variabil, dar și cu dezvoltări noroase convective, oraje și averse la începutul zilei, posibil și în orele serii. Vântul va sufla moderat cu intensificări temporare.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

Nu au fost semnalate evenimente deosebite.

**3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru data de 12.07.2023 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).

Nu a fost înregistrată depășirea valorii limită zilnice pentru indicatorul particule în suspensie PM10. Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

***Agenţia Naţională pentru Protecţia Mediului*** informează că pentru factorii de mediu urmăriţi nu s-au înregistrat depăşiri ale limitelor de avertizare/alarmare, conform OM 1978/2010, în intervalul 12.07.2023-13.07.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

1. **În municipiul Bucureşti**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Prut-Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele: - S.C. ACVACOM S.R.L. Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- S.C. MIHPES S.R.L. Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti;

- treapta III - pentru S.C. AQUAVAS S.A. Vaslui – Sucursala Vaslui din acumularea Soleşti.

**DIRECȚIA COMUNICARE**